Nako ya go ithuta e ne e le e e itumedisang tota mo go nna. Ka jalo o ka akanya fela gore ke ne ka tshoga jang fa go ne go re tsho! mme ke sa tlhole ke bona sepe mo thapameng nngwe fa ke ntse ke ithuta. E ne e kete mongwe o timile dipone. Ke ne ke sa tlhole ke kgona go bona gotlhelele. Ke ne ka kgona jang go tswelela ke ithuta? Le fa jaanong ke sa utlwe sentle, ke dirisa dikhasete mme ke tshegediwa le ke ba lelapa la me gore ke tswelele ke nonofile semoyeng. 15 La boraro, baba ba ga Nehemia ba ne ba dirisa moeki, Shemaia wa Moiseraele, go leka go dira gore Nehemia a robe Molao wa Modimo. Shemaia o ne a raya Nehemia a re: “A re kopane ka nako e re e beelaneng kwa ntlong ya Modimo wa boammaaruri, mo teng ga tempele, mme a re tswale dikgoro tsa tempele; gonne ba tla tsena ba tla go go bolaya, le bosigo ba tla tsena ba tla go go bolaya.” Shemaia o ne a bolelela Nehemia gore o tla tloga a bolawa mme a re o ne a ka iphalotsa ka go iphitlha mo tempeleng. Le fa go ntse jalo, Nehemia e ne e se moperesiti. O ne a ka leofa fa a ka iphitlha mo ntlong ya Modimo. A o ne a tla roba Molao wa Modimo a leka go iphalotsa? Nehemia o ne a araba a re: “Ke mang yo o tshwanang le nna yo o ka tsenang mo tempeleng mme a tshela? Ga ke na go tsena!” Ke ka ntlha yang fa Nehemia a sa ka a wela mo seraing se a neng a se thaetswe? Ka gonne o ne a itse gore le fa Shemaia e ne e le Moiseraele ka ene, “o ne a sa rongwa ke Modimo.” Aitsane, moporofeti wa boammaaruri o ne a ka se mo gakolole gore a robe Molao wa Modimo. Le fano gape, Nehemia ga a ka a itetla gore a fenngwe ke baganetsi ba ba bosula. Nakwana fela morago ga moo, o ne a ka araba a re: “Lobota lwa wediwa mo letsatsing la bomasome a mabedi le botlhano la Elule, mo malatsing a le masome a matlhano le bobedi.”—Nehemia 6:10-15; Dipalo 1:51; 18:7.